យុទ្ធនាការ​បោះ​ឆ្នោត​នៅ​រដ្ឋ​​ Iowa​ មាន​សន្ទុះ​ ​ទោះ​ជា​រដូវ​រងារ​
ទោះបី​ជា​មាន​ការ​ចាប់​អារម្មណ៍​យ៉ាងខ្លាំង​ទៅលើ​ដំណើរ​ការ​ចោទ​ប្រកាន់​លោក​ដូណាល់ត្រាំ​​ប្រធានាធិបតី​អាមេរិក​ក៏ដោយ​ ​ក៏លោក ​Morf ​និយាយ​ថា​ លោក​មាន​បញ្ហា​ផ្សេង​ទៀត​នៅ​ក្នុង​ចិត្ត​របស់​លោក។ ​
ទោះជាមិនធ្លាក់ព្រឹលក៏ដោយ សីតុណ្ហភាពត្រជាក់ជិតកកមិនមែនជាអាកាសធាតុល្អសម្រាប់ពលរដ្ឋឈរតម្រង់ជួរវែងចាំស្តាប់អ្នកនយោបាយនោះទេ។ ទោះជាយ៉ាងណាក្តី លោក Darrel Morf ត្រៀមខ្លួនជាស្រេច ពេលលោកឈរត្រដុសដៃដើម្បីឲ្យកក់ក្តៅ និងពាក់មួកខែរងារ។ នៅពេលឈររង់ចាំជាមួយមនុស្សរាប់រយនាក់ទៀតនៅមហាវិទ្យាល័យ Cornell ដើម្បីជួបលោក Pete Buttigieg អភិបាលក្រុងSouth Bend រដ្ឋ Indiana ដែលជាបេក្ខជនគណបក្សប្រធានាធិបតីឈានមុខគេ នោះ លោក Morf ប្រាប់វីអូអេថា លោកចូលចិត្តរដូវបោះឆ្នោតបឋមនៅរដ្ឋ Iowa។ នេះជាឱកាសស្តាប់ទស្សនៈផ្សេងៗគ្នាជាច្រើន និងពិចារណាអំពីការបោះឆ្នោត»។ ទោះបីជាមានការចាប់អារម្មណ៍យ៉ាងខ្លាំងទៅលើដំណើរការចោទប្រកាន់លោកដូណាល់ត្រាំប្រធានាធិបតីអាមេរិកក៏ដោយ ក៏លោក Morf និយាយថា លោកមានបញ្ហាផ្សេងទៀតនៅក្នុងចិត្តរបស់លោក។ លោកនិយាយថា៖ «តើយើងនឹងរក្សាសន្តិសុខនៅលើពិភពលោកដូចម្តេច នៅពេលនេះ? ខ្ញុំបារម្ភអំពីបញ្ហាអន្តរជាតិ។ ខ្ញុំគិតថា ប្រជាជនមានការព្រួយបារម្ភច្រើនអំពីអាកាសធាតុនៅទីនេះ នៅរដ្ឋ Iowa។ នោះគឺជាកង្វល់ដ៏ធំមួយទៀត»៕